GiliGold/VAD_KnessetCorpus huggingface dataset:
אריאל אטיאס: ככל שנגדיל את הביקושים ונעשה כמה מהלכים בשיטות השיווק כך גם המחירים ירדו וכשהמחירים ירדו גם מחירי השכירות ירדו.
אריאל אטיאס: מחירי השכירות הם נגזרת של חוסר ההיצע בשוק.
אריאל אטיאס: אחד קשור בשני.
אריאל אטיאס: דירות "נר" – אנחנו צריכים לבחון את הנעשה.
אריאל אטיאס: אולי צריך לעשות ריכוז מאמץ כמו שעושים ריכוז מאמץ בשכונות.
אריאל אטיאס: אי אפשר לטפל באמצעות הכסף שעומד לרשותנו בכל הערים בישראל ולכן נבחרו ערים מסוימות בהן עושים ריכוז מאמץ ומגבירים את הקצב.
אריאל אטיאס: זה לפחות לא לשים טיפה בים שלא משפיע בכלל.
אריאל אטיאס: יתכן ואנחנו צריכים לשקול ריכוז מאמץ על דירות "נר" ולעגן כסף כדי שלפחות הנכים לא יצטרכו לחכות יותר בתור.
אריאל אטיאס: גם שם יש את המדרגות, לא שאני מזלזל חלילה באנשים שמצפים לדירה, שמענו כאן סיפורים כואבים ואני יכול לומר לכם שיש לי שני עובדים במשרד, שניהם במשרות אמון, לא עובדי מדינה שהתקבלו במכרזים, כל תפקידם זה רק פניות הציבור, זה מה שהם עושים מבוקר עד ערב.
אריאל אטיאס: יש מאות פניות מדי חודש, רובן המכריע עוסקות בבעיות של מינהל מקרקעי ישראל שגבו מהם יותר מדי כסף והמתינו יותר מדי זמן, או בנושא של הדיור הציבורי.
אריאל אטיאס: המכנה המשותף של כולם הוא הקריטריונים הרחבים מדי, יש הרבה אנשים שהם מסכנים וקשה להם, אבל הם אפילו לא עומדים בתנאי הסף.
אריאל אטיאס: למשל מי שאין שלושה ילדים הוא לא במשחק.
אריאל אטיאס: יש גם מקרים של אנשים עם שני ילדים וגם להם קשה.
אריאל אטיאס: זאת אומרת שהתקציב של משרד השיכון הוא לא כזה שיודע לתת מענה להכל.
אריאל אטיאס: צריך לזכור שבעשור האחרון, להערכתי קרוב למיליארד שקלים מתקציב הפעולות של המשרד נחתך.
אריאל אטיאס: בעצם אומרים לנו אתם אחראים אבל אין לכם כלים להיות אחראים.
אריאל אטיאס: זה בערך הסיפור.
אריאל אטיאס: אני אומר לך שניהלו על זה מאבק, חלקו לצערי היה בסוף מתוקשר, וזה כדי לקבל תוספת תקציב מאוד משמעותית, היו גם שני קיצוצים לשנים 2009 ו- 2010 המצטברים ל- 15% מתקציב המשרד, אני משוכנע שהמצב יהיה טוב יותר בשנתיים הקרובות, ב- 2009 ו- 2010 מאשר בנקודת הזמן שנכנסו, זה לא המקום להרחיב כרגע.
אריאל אטיאס: אני רוצה להתייחס לנושא המשכנתאות.
אריאל אטיאס: אני חושב, ואמרתי את זה גם בוועדת הכספים, שהמדינה עושה כרגע כסף על חשבון האזרחים, אין לי מלה אחרת לומר את זה.
אריאל אטיאס: תכלית החוק הייתה לגרום לאלה שלא מסוגלים לקחת הלוואה מהבנקים, כי התנאים בבנקים קשים והערבים בבנקים זה לא בסדר גודל שזכאי משרד השיכון יכולים לקחת.
אריאל אטיאס: העניין הוא לא רק הריבית, העניין של משכנתא לזכאות זה גם התנאים מסביב.
אריאל אטיאס: נכון שאדם שאין לו שום יכולת החזר לא יקבל זכאות, נכון שאדם שלא יכול להביא שום ערב לא יקבל.
אריאל אטיאס: אבל הזכאות נועדה גם בשביל האוכלוסייה שלא מסוגלת לקחת הלוואה בבנק.
אריאל אטיאס: לי לא ידוע שמדינת ישראל החליטה להפוך לבנק למשכנתאות.
אריאל אטיאס: אנחנו לא בנק למשכנתאות.
אריאל אטיאס: הצעתי למשרד האוצר במסגרת דיוני התקציב, לעשות מבצע לשלוש שנים, הם אומרים שאחרי זה הריבית תעלה, שזה לא לנצח.
אריאל אטיאס: בואו נצא במבצע לשלוש שנים, אנחנו הולכים לשחרר הרבה קרקעות שנמצאות כרגע בתכנון.
אריאל אטיאס: אנחנו מצד אחד נציף את השוק בקרקעות - הצפה חיובית, מצד שני ניצור ביקושים על ידי עידוד משכנתאות מוזלות, מוכוונות, והרי לכם שילוב כלים שבפעם האחת אתה נותן דירה ובפעם השנייה אתה נותן כלים לקנות את הדירה, ואז אנחנו מרוויחים בכך שאנחנו מרימים את ענף הנדל"ן - נכסי דלא ניידי.
אריאל אטיאס: העניין הנוסף שמטריד אותי זה הקיבעון המחשבתי.
אריאל אטיאס: אתם יודעים שהמדינה עושה הרבה מאוד כסף על דירה שהיא מוכרת.
אריאל אטיאס: לנו יש נתונים על כמויות משנת 2003 כשהביקושים ירדו, מאז הגזרות שהורידו את המענקים בפריפריה, נקנו פחות אלפיים דירות בחודש על ידי זכאי משרד השיכון.
אריאל אטיאס: מאחר ואני גם יושב בתוך עמי, מי שלא לקח משכנתא לא קנה דירה כי אין לאנשים כסף לקנות דירות בלי הבנקים, ובלי המשכנתא המוכוונת, אין דבר כזה.
אריאל אטיאס: מסתבר שבמצטבר המדינות שהייתה לאוצר או למדינה בשנים האחרונות גרמה להקטנה במכירת הדירות בסדר גודל של אלפיים דירות בחודש.
אריאל אטיאס: גם אלה שמאוד רוצים להגדיל את ההכנסות, גם אצל ממונה על הכנסות המדינה, וניצב המס צריכים להיות גם הם שותפים למבצע הזה.
אריאל אטיאס: בפעם הראשונה אנחנו מוזילים את הרכישה על ידי הזרמה גדולה של קרקעות, ובפעם השנייה נותנים כלים על ידי הורדת המשכנתא.
אריאל אטיאס: הראשונים שייהנו מזה הם האזרחים וזה ברמת הרציונל העסקי.
אריאל אטיאס: ברמת המציאות לדעתי זו שערורייה שהמשכנתא של המדינה גבוהה יותר מהמשכנתא של המסחרית.
אריאל אטיאס: ההצעה שלי היא, לצאת במבצע לשלוש שנים זה בשביל להרים את זה גם מהבחינה ציבורית וגם להראות שהממשלה עם הפנים לאזרחים, וגם לייצר ביקושים.
אריאל אטיאס: הביקושים מרמים את השוק.
אריאל אטיאס: סיכמנו שאנחנו נשב על הנושא הזה אחרי שהתקציב עובר, גם שר האוצר ואנוכי, גם ראש הממשלה עסק בנושא הזה.
אריאל אטיאס: אני מקווה שנגיע לאיזו בשורה שיכולה לאפשר לזוגות צעירים לקנות דירות.
אריאל אטיאס: חשבנו על האפשרות שנצא עם אזורי עדיפות, מי שהולך לקנות דירה של חמש מאות מטר ברב קומות לא ייהנה מההטבה הזאת.
אריאל אטיאס: ייהנו רק הזוגות הצעירים, רק רוכשי דירה ראשונה ורק באזורי עדיפות.
אריאל אטיאס: נתחיל במשהו שייתן פלטפורמה לעידוד השוק.
אריאל אטיאס: הייתה התנגדות ולנו יש כוונה לשבת על זה.
אריאל אטיאס: אנחנו לא התייאשנו ולא הרמנו דגל לבן.
אריאל אטיאס: אני לא רוצה להרחיב על השיחות שהיו לי עם שר האוצר, אם הוא מוצא לנכון שירחיב בנושא הזה.
אריאל אטיאס: אני מקווה שתהייה אפשרות לצאת יחד בזמן שנוציא את הקרקעות וזה ימנף ויאפשר להגדיל את יכולת האזרחים לקנות דירות.
יואל חסון: תודה רבה לאדוני כבוד השר.
יואל חסון: אני מאוד מודה לכולם, אנחנו מגיעים לשלב הסיכום של הוועדה.
יואל חסון: הוועדה מברכת את מבקר המדינה ואת צוותו על ביצוע הדוח.
יואל חסון: הדוח הזה ובעיקר לאחר הדיון הדוח הופך להיות אחד מהדוחות החשובים ביותר שנעשו.
יואל חסון: הנושא של הדיור הציבורי ובכלל תפיסת ישראל את נושא הדיור ואת נושא הקרקעות, ועניין העידוד שעליו השר דיבר, זו אסטרטגיה חשובה ברמה הלאומית.
יואל חסון: בשלב הראשון, הוועדה מבקשת ממשרד הבינוי והשיכון להוביל תכנית, לקבל החלטה ולקבוע את המדיניות, כיצד המשרד מתכוון לצמצם את התור ולבחון באיזה מסלול הולכים.
יואל חסון: אם הולכים על מסלול משולב שמדבר על הרחבת הבנייה עבור הדיור הציבורי, וגם נושא שכר הדירה.
יואל חסון: או שמקבלים החלטה על משניהם.
יואל חסון: אבל המשרד צריך לקבל החלטה ולקבוע לאן הוא הולך.
יואל חסון: איזו תכנית הוא מציג בעקבות דוח המדינה.
יואל חסון: איזו תכנית הוא מציג לצמצום התור ולמעשה לתת פתרון לזכאי דיור.
יואל חסון: ופתרון ראוי.
יואל חסון: בנושא הזה הוועדה תקיים, כמובן שמדובר במנהל כללי חדש וגם בשר חדש ואני מכבד.
יואל חסון: הוועדה הזאת בוחרת את האיכות מתוך הכמות, וזה אחד הנושאים שבחרנו ללוות אותו.
יואל חסון: לכן הוועדה בעוד שנה מהיום תקיים דיון מעקב נוסף לבחון איך אתם במהלך הזמן הזה ביצעתם ושינתם את המצב אותו קיבלתם.
יואל חסון: אתה השר בעצמך אומר שהמצב לא טוב, וגם ישראל שוורץ אמר את זה וזה הוצג כאן על ידי כולם והוסכם.
יואל חסון: לכן תוך שנה נקיים דיון מעקב בנושא.
יואל חסון: כמובן שאתה מתוקף תפקידך כשר הממונה ועם כל הכוח ויכולת ההשפעה שלך מעבר להיותך שר, להוביל ולגייס את שר האוצר ואת הממשלה כולה לתהליך שאתה תתווה אותו ואתה תוביל אותו כשר הרלוונטי לנושא הזה.
יואל חסון: בנושא הריביות, הוועדה קובעת שלפי הדברים שהושמעו כאן בדיון, מדינת ישראל ממשלת ישראל, פועלת למעשה בנושא המשכנתאות בניגוד לחוק.
יואל חסון: בניגוד לחוק שחוקק על ידי כנסת ישראל.
יואל חסון: והיא לא פועלת על פי רוח החוק.
יואל חסון: לפיכך הוועדה מבקשת שתוך שלושה חודשים תהייה התייחסות משותפת גם של משרד האוצר וגם של משרד הבינוי והשיכון, לכל נושא הריבית.
יואל חסון: אם משרד האוצר ומשרד השיכון יסכימו, צריך לומר פה ששר האוצר - - -
אריאל אטיאס: למה שלושה חודשים?
אריאל אטיאס: זה הרבה זמן.
יואל חסון: אני חושב על שלושה חודשים, אתן לך ולשר האוצר שלושה חודשים כדי לתת התייחסות, א' לעובדה שלמעשה הממשלה לא פועלת על פי רוח החוק, וכפי שהחוק רצה ולפי מטרת החוק כפי שהוצג על ידי מבקר המדינה.
יואל חסון: וגם לתת את התייחסותה ואת המענה והפתרון לעובדה שהריבית על המשכנתאות לזכאים היום לא מהווה שום פתרון לזכאים, היא לא כלי בידי הזכאים, היא לא מאפשרת ומסייעת לזכאים.
יואל חסון: הבנו שהזכאים לא עומדים בתחרות עם הריבית שמציעים להם בבנקים כי הם לא מקבלים את מלוא המשכנתא מהבנקים, הם לא יכולים לקבל את התוספת.
יואל חסון: המדינה היא זאת בדיוק שאמורה לתת לפחות את השבעים או השמונים אחוזים שהם זקוקים כדי להשיג את המימון לדירה.
יואל חסון: לפיכך צריך לתת מענה לעובדה שכאן לא פועלים על פי רוח החוק.
יואל חסון: אנחנו מבקשים תוך שלושה חודשים התייחסות גם לעניין שממטרת החוק לא מבוצעת ולא פועלים על פי רוח החוק.
יואל חסון: וגם את המסלול שבו תחליטו ללכת כדי להפוך את הריבית על המשכנתא ואת המשכנתא לזכאים למשכנתא אטרקטיבית לציבור.
יואל חסון: בנוסף, אני מבקש שנציג האוצר, אני אומר ששר האוצר וכנראה שבאמצעותך, יציג לוועדה במסמך כתוב את הריבית שמשלמת המדינה עבור הכסף שהיא מגייסת לטובת המשכנתאות לזכאים.
יואל חסון: אותה הריבית על הכסף שמגויס ושממנו לוקחים ומוכרים משכנתא בארבעה אחוזים.
יואל חסון: פירוט בכמה המדינה קונה את הכסף הזה?
יואל חסון: מהי הריבית שהיא משלמת עבור הכסף שהיא מוכרת אותו אחר כך בארבעה וחצי אחוז.
יואל חסון: בכמה המדינה קונה את הכסף הזה?
יואל חסון: על כך אני מבקש את התייחסות האוצר תוך חודש, התייחסות כתובה של שר האוצר לוועדה הזאת.
יואל חסון: הוועדה קובעת שהנושא הזה הוא נושא אסטרטגי חשוב, הוא נושא קריטי שצריך לתת מענה, אני מבקש דבר שלא תוכנן אבל הוא עלה כאן, אני מבקש את התייחסות השר ואני סומך על טיפול השר בעניין שכונת ווראדה בלוד.
יואל חסון: זה נשמע מאוד מטריד אדוני השר ואני סומך שאתה עם הכלים שברשותך תבחן את הנושא הזה.
יואל חסון: נתראה בעוד שנה בתקווה שיהיו בשורות טובות.
יואל חסון: תודה לכולם על ההשתתפות.
יואל חסון: בוקר טוב, אני מתכבד לפתוח את ישיבת הועדה לענייני ביקורת המדינה בנושא אבטחת מידע ואיכותו במאגרי מידע ממשלתיים, דוח מבקר המדינה 59ב'.
יואל חסון: זה נושא מאוד מאוד מעניין שחשבתי שראוי שהוועדה תקיים עליו דיון.
יואל חסון: גם בנושא של אופן הניהול של המידע על ידי רשויות המדינה.
יואל חסון: בעיקר פה מדובר על משרד הפנים והביטוח הלאומי.
יואל חסון: גם אופן הניהול, אופן השימוש, פריצות שכנראה קיימת במאגרים האלה, מאגרים גם שמנוהלים במערכות ממוחשבות מאוד מיושנות, זליגת מידע לגורמים ראויים יותר, ראויים פחות, אבל גם לא תמיד עם הביקורת המתאימה ועם הסטנדרטים הברורים.
יואל חסון: הייתי מבקש בשלב הראשון, קודם כל אני מברך אותך אדוני השר שאתה נמצא איתנו כאן, אני מודה לך על ההשתתפות, וגם כל חברי הוועדה, והייתי מבקש מנציג מבקר המדינה להציג את הדוח ומשם נמשיך.
נחום בלבן: בדוח הגנת הפרטיות, אבטחת מידע ואיכות במאגרי מידע ממשלתיים נעשה בתקופה מנובמבר 2008.
נחום בלבן: בדקנו את הפעולות במשרד הפנים ובמוסד לביטוח לאומי למימוש דרישות חוק הגנת הפרטיות והפסיקה בדבר הגנת הפרטיות ואבטחת מידע במאגרי מידע שבאחריותם.
נחום בלבן: כמו כן נבדקה איכות הנתונים במרשם האוכלוסין.
נחום בלבן: עיקרי הממצאים, בעניין רשות האוכלוסין, ההגירה ומעברי הגבול במשרד הפנים.
נחום בלבן: מצאנו שלא מונה ממונה לאבטחת מידע לא במשרד הפנים ולא ברשות האוכלוסין, בניגוד לדרישות חוק הגנת הפרטיות והתקשיר.
נחום בלבן: הערנו שבהעדר נוהל מאושר לאבטחת מידע של רשות האוכלוסין מן הראוי שהרשות תבחן לאמץ את נוהל המסגרת כנוהל מחייב לאבטחת מידע והתאמות המתחייבות.
נחום בלבן: בשנים 2006-2007 הוצעה למכירה על ידי אלמוני באתר האינטרנט תוכנה המכילה נתונים על מרשם האוכלוסין הכוללים קשרי משפחה בין אזרחים.
נחום בלבן: בישיבת והגנת הסביבה של הכנסת במרץ 2007 ביקש יושב ראש הוועדה חקירה משטרתית בעניין.
נחום בלבן: בעקבותיה פנה משרד הפנים למשטרה בבקשה שתחקור בעניין.
נחום בלבן: בינואר 2008 שלח משרד הפנים למשטרה לבקשתה רשימה של לקוחות שמקבלים קובצי עדכון גדולים מהמערכת שייתכן שמידע זלג מאחד מהם.
נחום בלבן: במרץ 2008 סגרה המשטרה את תיק התלונה בטענה שלא ניתן לחקור כל כך הרבה חשודים ולכן העבריין לא נודע.
נחום בלבן: בין המסמכים שמסר משרד הפנים למשטרה היה סיכום בדיקה שבו נכללו כעשרה גופים שקיבלו עדכוני מרשם בהיקפים גדולים ואחד מהם אף זוהה כמקבל נתונים בצורה דומה למבנה המאגר שהופץ באינטרנט.
נחום בלבן: אפילו גוף זה לא נחקר על ידי המשטרה.
נחום בלבן: לא נמצא שמשרד הפנים והמשטרה שיתפו פעולה בחקירה.
נחום בלבן: שיתוף פעולה כזה היה עשוי להניב תוצאות חיוביות.
נחום בלבן: יש לראות בחומרה את כישלונה של רשות האוכלוסין בהגנה ושמירת פרטיותם של אזרחי המדינה.
נחום בלבן: במרץ 2008 הוחל במערך המחשוב של מרשם האוכלוסין ברישום יומן שימוש להלן לוג לשם מעקב אחר שאילתות שהציגו עובדי משרד הפנים ללקוחות חיצוניים.
נחום בלבן: בבדיקת נתוני הלוג במרץ-יולי 2008 מצא משרד מבקר המדינה כי הוצגו שאילתות באמצעות הרשאות הגישה של 78 ממשתתפי המערכת כשאלה שהו בחו"ל בלי שהיתה להם לכאורה גישה למערכת.
נחום בלבן: נוסף על כך נמצא שהוצגו שאילתות באמצעות הרשאות הגישה של חמישה ממשתמשים שלפי הרישומים במערכת אביב נפטרו לפני מועד ביצוע השאילתות.
נחום בלבן: באוגוסט 2008 כעשר שנים לאחר שמוחשב מרשם האוכלוסין הוגש לראשונה לרשות האוכלוסין דוח סקר סיכונים על מערכת אביב.
נחום בלבן: בסקר הסיכונים עלו ליקויים בתחומים אלה: ניהול סיסמאות, הפעלת מערכות שליטה ובקרה, כלי ניהול ייעודיים, הצפנת נתונים, עדכון גרסאות מערכות הפעלה ובדיקת נתוני קלט ממקור חיצוני.
נחום בלבן: הליקויים מצביעים על פרצות העלולות להוביל לדליפת נתונים רגישים או לשיבוש הפעילות השוטפת בעקבות ניסיונות התקיפה או טעויות אנוש שלא התגלו.
נחום בלבן: משרד מבקר המדינה מעיר כי הבדיקה במסגרת סקר הסיכונים לא היתה שלמה מפני שרשות האוכלוסין הגבילה את היקפה.
נחום בלבן: הבדיקה נעשתה רק בסביבת הייצור.
נחום בלבן: עוד נמצא כי במסגרת סקר הסיכונים לא אישרה רשות האוכלוסין בדיקות חדירה למערכת, סקר הסיכונים למערכת אביב שהיא מערכת מידע עיקרית של משרד הפנים בוצעה לראשונה רק ביוני 2008 אף שהנתונים ממרשם האוכלוסין פורסמו כבר ב-2006 באינטרנט וקיים חשש שזלגו ישירות מן המערכת.
נחום בלבן: מדוח מבקרת הפנים מאפריל 2008 על לשכת אילת עולה כי במשך שנים ניצל לרעה מנהל מרשם האוכלוסין באילת את מעמדו ואת הגישה הבלתי מוגבלת כמעט שהיתה לו אל משאבי מערכת אביב.
יואל חסון: עד כמה שידוע לוועדה האיש בכלא.
נחום בלבן: כן?
נחום בלבן: אבל אנחנו הולכים על מסקנות שנעשו בעקבות הדוח הזה.
נחום בלבן: בין השאר למעשים אלה הנפקת דרכונים שלא כדין לביצוע מניפולציות בתאריכים שונים במרשם.
נחום בלבן: בעקבות הדוח פותח במערכת אביב מנגנון בקרה בשם הרשאת מנהל שחייב לקבל אישור ממחושב של עובד מטה הרשות להשלמת תהליך הנפקת דרכון או לעדכון רטרואקטיבי של המע"מ.
נחום בלבן: השינוי שהוחל בו ביוני 2008 גרם לעיכובים בטיפול בתושבים מפני שעובדי המטה לא היו תמיד זמינים לאשר את הפעולות.
נחום בלבן: ביולי 2008 הוענקו גם למנהלי לשכות וסגניהם חלק מההרשאות.
נחום בלבן: הענקת הרשאת מנהל לבעלי תפקידים בלשכות רוקנה מתוכן את הבקרה ואת ההשקעה ליישומה.
נחום בלבן: על רשות האוכלוסין להכין נוהלי אבטחת מידע, להקפיד על יישומם, לאייש את התפקידים הנחוצים למילוי דרישות חוק הגנת הפרטיות.
נחום בלבן: השאר זה על ביטוח הלאומי.
יואל חסון: אני רוצה שנתמקד במשרד הפנים.
יואל חסון: אדוני אתה שר חדש במשרד והדוח הזה הונח על שולחנך.
אליהו ישי: הדוח מתייחס לתקופה שלא הייתי שם.
יואל חסון: לכן הדוח הזה, לפחות הוועדה חושבת שהוא צריך להיות כתוכנית עבודה בהקשר של הדבר הזה.
יואל חסון: וברשותך תתייחס גם לעובדה של המערכת, של ניהול המערכת, הפיקוח על המערכת, העובדה שהמערכת היא מאוד ישנה וההשלכות שיש לדבר הזה.
יואל חסון: איך אתה מתייחס לדוח הזה?
אליהו ישי: תודה רבה, אדוני היושב ראש.
אליהו ישי: חבריי מכל משרדי הממשלה השונים.
אליהו ישי: מכובדי נציג המבקר.
אליהו ישי: ראשית אני באמת רוצה לברך גם מבקר המדינה וצוות עובדיו שעשו עבודה מצוינת.
אליהו ישי: בפרוש עבודה מצוינת.
אליהו ישי: אני מוכרח לומר בכל תפקידיי בממשלות ישראל בעבר בכל המשרדים שניהלתי דוח מבקר המדינה עמד לנגד עיני בכל הדיונים המקצועיים שהיו לי עם אגפי המשרד כאשר דוח מבקר המדינה שקשור לאותו אגף מונח על שולחני.
אליהו ישי: בראשית הדיון אני מבקש לא רק את ההתייחסות אלא תיקון לליקויים שהמבקר מצא.
אליהו ישי: כך היה הנוהל הזה נר לרגליי בכל משרדי הממשלה.
אליהו ישי: הנוהל הזה גם ממשיך במשרד הפנים.
אליהו ישי: לא פעם אני אומר לעצמי שהביקורת הבונה הזאת מבחוץ שבאים ובודקים ואומרים דברים זה מעבר ליופי שבדמוקרטיה אלא מאיר את עיני עובדי המשרד והעומד בראשו לתקן ולהביא לתיקונים מאוד משמעותיים כאשר כל מטרתנו לתת את השירות הטוב והנכון ביותר לאזרחי מדינת ישראל.
אליהו ישי: כאשר אני עובר על הדוח ועל הערות המבקר מצד אחד אני מוכרח לומר נעשה לי רע, משום שדברים שאסור שיקרו וחבל שקרו, אבל מצד שני השאיפה היא באמת לשפר ולתקן, וזה לא משנה אם הייתי באותה תקופה או לא, כפי שנאמר לכם על ידי יושב ראש הוועדה זה לא התקופה שבה הייתי.
אליהו ישי: זה לא משנה.
אליהו ישי: יכול להיות שגם בתקופה שאני מכהן במשרד התגלו דברים ששר מטבע הדברים לא יכול להחליף אף פקיד ולעקוב אחרי כל התנהלות.
אליהו ישי: ותפקיד מבקר המשרד ומבקר המדינה לנסות להאיר את עיניו.
אליהו ישי: גם מבקרים במשרדי ממשלה שכיהנתי בהם קיבלו ממני גיבוי מלא וגדול להעיר את תשומת ליבי ואת עיניי במקומות שהתגלו שם אי סדרים הוא התגלו דברים שחייב השר לתת את ההתייחסות ותשומת ליבו.
אליהו ישי: התגלו פה דברים בעיניי חמורים.
אליהו ישי: אני הנחיתי את המנכ"ל, אני מנחה גם את עובדי המשרד, הם התחילו כבר בשיפורים ותיקונים של חלק מהדברים.
אליהו ישי: יש מאבק של תוספת תקציב.
אליהו ישי: תקנים.
אליהו ישי: מנהל אבטחת וכולי.
אליהו ישי: אני בא מכיוון שאנחנו מחויבים לעשות הכול על מנת לתקן ולשפר את הדברים.
אליהו ישי: כפי שאמרתי אני לא יכול להישאר ברוב הדיון.
אליהו ישי: מפאת החשיבות של הוועדה והנושאים שהועלו פה באתי לכמה דקות.
אליהו ישי: שיניתי את כל סדר היום לתאריך שנקבע פה מראש.
אליהו ישי: אני מנחה גם את עובדי המשרד, הנחיתי גם את המנכ"ל לעשות הכול במהירות האפשרית לשפר, לתקן ולהתייעל.
אליהו ישי: גם אם יש דברים שיש מגבלות קשות תקציביות מול האוצר.
אליהו ישי: אדרבא.
אליהו ישי: אפשר לבוא ולהגיש את זה בפני.
אליהו ישי: אמרתי את זה בדיון הפנימי במשרד.
אליהו ישי: להגיש דברים אלי.
אליהו ישי: אני אבוא למשרד האוצר, נקבע סדר עדיפויות ודחיפות.
אליהו ישי: אין לי ספק שבמסגרת ההערות שנציג המבקר פה העיר יש פה דברים שלא סובלים דיחוי.
אליהו ישי: ועם כל מגבלות התקציב זה צריך להיות בראש ובראשונה מבחינת המשרד, מבחינת משרד האוצר.
אליהו ישי: כך נעשה, כך ננהג.
אליהו ישי: אני רוצה לסיים שוב בתודה רבה לעבודה המצוינת שעשיתם.
אליהו ישי: נפגשתי בכם גם במשרד התמ"ת לפני כן ולפני כן במשרד העבודה והרווחה.
אליהו ישי: אתם עושים עבודה מצוינת.
אליהו ישי: תמסרו את הערכתי ותודתי גם למבקר המדינה.
אליהו ישי: אני מאוד מקווה שבביקור הבא נמצא את עצמו ששיפרנו אם לא את הכול, את הרוב.
אליהו ישי: אני מקווה מאוד שאת הכול.
אליהו ישי: כי המגמה היא לתקן ללא יוצא מן הכלל בלוח זמנים קצר ככל שניתן את כל הליקויים בעצם.
אופיר פינס-פז: אני מבקש בכל זאת שתשמע אותי.
אופיר פינס-פז: יש משהו שאני רוצה להגיד לך.
אופיר פינס-פז: קודם כל הדוח הוא דוח חמור ביותר.
אופיר פינס-פז: צריך להגיד את הדברים בצורה מאוד ברורה, דוח חמור ביותר.
אופיר פינס-פז: מסתבר שהמערכת זולגת.
אופיר פינס-פז: ואני לא מאשים כאן אף אחד.
אופיר פינס-פז: לצערי גם בדיקת המשטרה לא גילתה לנו יותר מדי.
אופיר פינס-פז: איך אמרת למרות שזה לא נעשה בתקופתנו.
אליהו ישי: זו אחריות שלנו.
אופיר פינס-פז: זו אחריות שלנו.
אופיר פינס-פז: אגב זה גם היה יכול לקרות בתקופתנו.
אופיר פינס-פז: ועדה אחרת כאן בכנסת בימים האלה מנהלת דיונים מרתוניים על קידום הצעת חוק הביומטרי.
אופיר פינס-פז: אני שואל את עצמי.
אופיר פינס-פז: הדבר הזה מחייב הקמת מאגר מאוד רגיש שמעולם לא היה בישראל, אני בספק אם היה בעולם.
אופיר פינס-פז: וכשאני קורא את הדוח הזה אני שואל האם זה לא חוסר אחריות משווע שיחוקק החוק הזה כאשר אנחנו עוד לא הפנמנו את הדוח הזה, קל וחומר לא תיקנו את הליקויים.
אופיר פינס-פז: הולכים להקים כאן, שר הפנים לשעבר מאיר שטרית נמצא באיזשהו בולמוס של חקיקה.
אופיר פינס-פז: אף אחד לא עוצר אותו.
אופיר פינס-פז: עכשיו בסופו של יום אתה תהיה אחראי כשר פנים על המאגר הזה, על החוק הזה, על השיגעון הזה.
אופיר פינס-פז: אני אומר בואו נעצור רגע.
אופיר פינס-פז: בואו נעצור, נלמד את הליקויים, נגיד למאיר שטרית ידידינו תמתין כמה חודשים.
אופיר פינס-פז: בואו נראה, לאן אתה רץ?
אופיר פינס-פז: הוא היום רץ למקום שאני חושש שאף אחד לא מבין מה קורה שם.
אופיר פינס-פז: אני רואה פה את סדרת הליקויים שהמבקר חשף.
אופיר פינס-פז: אני אומר לך אני לא רואה מי בונה מאגר שיפנים את כל הליקויים, יתקן אותם ויעשה את כל מה שצריך.
אופיר פינס-פז: אני אומר לך זה מאגר עוד פי אלף יותר מורכב ורגיש מהמאגר היום שבו משתמש משרד הפנים שהוא כמובן נמצא היום באינטרנט ובכל מקום.
אופיר פינס-פז: לכן אני פונה אליך ומבקש שתשתמש בסמכותך, תקיים אצלך דיון, ובמידה ותגיע למסקנה שצריך לעצור את החקיקה, אתה סגן ראש ממשלה, אתה שר הפנים.
אופיר פינס-פז: עם כל הכבוד לוועדה שהיום עוסקת בעניין הזה אפשר להמתין כמה חודשים לפני שנעשה טעויות קשות.
אליהו ישי: אני מודע לכך שהוועדה בראשותו של מאיר שטרית שר הפנים לשעבר מקדמת את החוק של תעודות חכמות ודרכון וכולי.
אליהו ישי: זה דבר חשוב מאוד.
אליהו ישי: זה נדחה אצלי למעלה מעשור.
אליהו ישי: עוד לפני שאני הייתי שר הפנים וגם כשהייתי עוזר שר הפנים.
אליהו ישי: זה מתגלגל כבר 15 שנה.
אליהו ישי: זו בושה וחרפה.
אליהו ישי: תעודות הזהות החכמת.
אליהו ישי: לא חוכמה גדולה מאוד מצידנו כולנו במהלך שנים רבות.
אליהו ישי: לא הייתי מאשים את שרי הפנים לדורותיהם בעניין הזה.
אליהו ישי: אבל סוף סוף זה מגיע לסיומו.
אליהו ישי: והנקודה של הביומטרי היא הערה שכבר העירו את תשומת ליבי מספר אנשים.
אליהו ישי: אני בוחן את העניין.
אליהו ישי: אני בודק אם יש אפשרות לעשות הפרדה בעניין.
אליהו ישי: ואם נלך להחיל את התחום הזה רק לאחר ההגנה וביטחון לגבי המידע ואבטחת המידע.
אליהו ישי: אני מודע לזה ואני גם מעריך את ההערה שלך.
יואל חסון: בואו נחזור לעניין של הביטוח הלאומי ואז נעמיק בדיון בשני הנושאים.
נחום בלבן: במוסד לביטוח לאומי קיים ליקוי מבני מתמשך בעניין אבטחת מידע.
נחום בלבן: הוועדה העליונה לאבטחת מידע בראשותו של סמנכ"ל משאבי אנוש דאז התכנסה לראשונה בספטמבר 2006 ופעלה במשך כתשעה חודשים.
נחום בלבן: הממונה על אבטחת מידע כפוף ישירות לסמנכ"ל תקשורת ומערכות מידע מתוקף תפקידו של הממונה על אבטחת מידע הוא נדרש לבקר חלק מפעילות מערכת המידע של הארגון שהם תחת סמכותו של סמנכ"ל תקשורת ומערכות מידע.
נחום בלבן: כפיפות זו פוגעת באי תלותו.
נחום בלבן: נוסף על כך הוא אינו מקבל עליו את מרותו של הקב"ט בהתאם לכללי שירות הביטחון הכללי מ-2004.
נחום בלבן: מן הראוי שהנהלת הביטוח הלאומי תגדיר מבנה יעיל לניהול אבטחת המידע במוסדה ותפעל באופן מיידי ליישומו.
נחום בלבן: לדעת משרד מבקר המדינה יש לראות בחומרה שכבר בנובמבר 2003 התריעה מבקרת הפנים על מחדלים באבטחת המידע בפני הנהלת הביטוח הלאומי ועד דצמבר 2008 לא נעשה סקר סיכונים ומבחני חדירה על ידי חברה חיצונית.
נחום בלבן: ביוני 2005 התחייב הביטוח הלאומי בפני בג"ץ לרשום את כל הפעילות של כל משתמשי התקשורת בביטוח לאומי.
נחום בלבן: בספטמבר 2006 החליטה הוועדה העליונה לתקשורת ולמערכות מידע לרכוש את תוכנת האינטלינג שמאפשרת לעשות זאת.
נחום בלבן: הביקורת העלתה כי עד לסיומה בנובמבר 2008 לא היה אפשר להציג שאילתות על המידע ולכן לא סיפקה התוכנה ליחידת ביקורת הפנים את הכלים הדרושים לעבודתה.
נחום בלבן: על מנת לשפר את המצב יש לנקוט את הצעדים האלה.
נחום בלבן: (א) על רשות האוכלוסין להכין נהלים.
נחום בלבן: במוסד לביטוח לאומי יש להפעיל ולנצל את כל המערכות לאבטחת מידע אשר הפעלתן תוכננה כבר ב-2007.
נחום בלבן: יש לערוך סקר סיכונים, להגדיר מדיניות אבטחת מידע ולהסדיר את המבנה הארגוני הנחוץ לאבטחת מידע במוסד לביטוח לאומי בכלל ואת שיתוף הפעולה בין הקב"ט למנהל החטיבה למערכות מידע בפרט.
נחום בלבן: מן הראוי להגביר את המודעות של העובדים לחובת השמירה על נהלי העבודה בענייני אבטחת מידע לשם מניעת חריגות מההוראות והנהלים ראוי שיפורסמו במסגרת פנים ארגונית העבירות שעברו העובדים ואמצעי המשמעת שננקטו כלפיהם תוך שמירת פרטיותם וראוי שנושא המשמעת יוצג בקביעות בהנהלות הארגונים.
יואל חסון: אני רוצה לרדת לעומקו של הנושא ולהבין את הנושא הזה.
יואל חסון: נמצא כאן אלון סבג מאגף המחשוב של משרד הפנים.
יואל חסון: ניסים מה תפקידך?
נסים אלאסיף: מנהל מערך המחשוב ברשות האוכלוסין.
יואל חסון: כמה זמן אתה בתפקיד הזה?
נסים אלאסיף: בערך 10 שנים.
יואל חסון: זאת אומרת אתה ממונה על תפעול ותפקוד מערכת אביב.
יואל חסון: אז בוא תסביר לנו, קודם כל מערכת אביב כמה זמן היא קיימת?
נסים אלאסיף: 11 שנה.
יואל חסון: זאת אומרת היא חידוש של מערכת ישנה יותר.
נסים אלאסיף: אמת.
נסים אלאסיף: אבל זה קצת מטעה כשאנחנו אומרים מערכת אביב זו לא הטכנולוגיה שלפני 11 שנה.
נסים אלאסיף: המערכת שודרגה כל הזמן גם מבחינת בסיס הנתונים, גם מבחינת מערכות הפעלה.
אופיר פינס-פז: אבל אין ממונה על אבטחת המאגר?
נסים אלאסיף: יש.
נסים אלאסיף: אני אנסה להסביר.
נסים אלאסיף: אין ממונה אבטחת מידע לפי מה שכתוב פה אבל המערכת מונחית על ידי הרשות לאבטחת מידע של שירות ביטחון כללי ואני הוסמכתי כממונה תשתיות מידע כממונה תמ"ת.
נסים אלאסיף: זו תשתית מידע קריטי ואנחנו עובדים תחת ההנחיה המקצועית שלהם.
נסים אלאסיף: אנחנו מבצעים את ההנחיות שלהם.
נסים אלאסיף: כל ההנחיות שלהם, אין שום הנחיה שלא בוצעה עד היום.
נסים אלאסיף: הציון שלנו למשל השנה עלה ל-82.
יואל חסון: קודם כל אנחנו הולכים פה בעניין של שאלות ותשובות.
יואל חסון: כי אנחנו למדנו את הנושא ומנסים להבין אותו לעומק.
יואל חסון: אז קודם כל תענה לשאלה שהיא מאוד פשוטה ושואלים אותה גם אנשים ברחוב.
יואל חסון: איך זה יכול להיות שמרשם האוכלוסין זמין ונמצא בידיים לא מורשות והיום כמעט כל אדם יכול להשיג, להוריד את הקובץ הזה, איך הדבר הזה קרה?
יואל חסון: תסביר את זה.
יואל חסון: כי אני יודע שיש לכם באיזושהי צורה לקוחות חיצוניים או גורמים שכנראה המרשם הזה מגיע אליהם בצורה מורשית או לא מורשית.
יואל חסון: תגדיר לי מי הלקוחות ותסביר בצורה פשוטה איך זה יכול להיות שאינטרנט או בכלל בדרך לא דרך אנשים משיגים את הקובץ של מרשם האוכלוסין.
ניסים אלאסיף: מבחינת המערכת אני חושב שהיא די מוגנת.
ניסים אלאסיף: עוד הפעם להגיד שהיא מוגנת מאה אחוז אני לא אגיד אבל היא מוגנת.
ניסים אלאסיף: המערכת זו לא מערכת שנמצאת באוויר שבאינטרנט וכולם רואים אותה.
ניסים אלאסיף: אני מדבר על מערכת אביב.
ניסים אלאסיף: עכשיו מתוך מערכת אביב אנחנו מוסרים מידע רק לפי חוק לכל מיני גופים.
ניסים אלאסיף: למשל למפלגות.
ניסים אלאסיף: המפלגות מקבלות פנקס בוחרים.
ניסים אלאסיף: עכשיו אנחנו חייבים לתת להם לפי חוק.
ניסים אלאסיף: אין לנו פה שיקול דעת.
ניסים אלאסיף: בנוסף לזה יש בערך 300 שירותים שהיום אנחנו נותנים בצורה כזאת או אחרת לכל מיני גופים, משרדי ממשלה וכולי, לפי חוק.
ניסים אלאסיף: מי שרוצה לדעת לאיזה גופים ואיזה נתונים הם מקבלים ובאיזו תדירות ובאיזו צורה יש באתר האינטרנט של משרד הפנים רשימה של הלקוחות ומה הם מקבלים.
ניסים אלאסיף: כלומר זה לא סודי.
ניסים אלאסיף: יש את הרשימה, כולם יודעים ומי שרוצה גם יכול להיכנס ברמה אפילו של שדה נתון מסוים מי מקבל, למה וכמה.
ניסים אלאסיף: עכשיו בכדי למסור מידע יש לנו ועדה במשרד עם הלשכה המשפטית ולפי חוק הגנת הפרטיות ממלאים לנו טפסים, חותמים לנו.
ניסים אלאסיף: מאוד מחמירים אצלנו בעיקר בתקופה האחרונה.